Hannes Võrno

Hannes Võrno (sündinud 1. mail 1969 Rakveres) on Eesti saatejuht, meelelahutaja, moekunstnik, poliitik ja kaitseväelane. Võrno on tuntud komöödiarühmituse Kreisiraadio liikmena, mis esindas Eestit 2008. aasta Eurovisiooni lauluvõistluse poolfinaalis. Ta on juhtinud saateid "Kes tahab saada miljonäriks?", "Tõehetk" ja "20 aastat hiljem", samuti koos Kiur Aarmaga saadet "Kahvel". Aastatel 1993–1996 tegi Hannes Võrno koos Henri Jäägriga korporatsiooni Saatus nime all ajalehele Post absurdikoomiksiseeriaid "Perekond Vismaritega", "Tiduga" ja "Libiido". Koomiksitandemi seeriat "Perekond Vismarid" avaldati 247 korral ka ajalehes Liivimaa Kuller. 2002. aastal valiti ta Eesti parimaks meessaatejuhiks ja 2008. aastal Eesti kõigi aegade parimate telesaatejuhtide esikümnesse. Aasta parimate meessaatejuhtide valimisel saavutas ta 2005. aastal 3. koha Vahur Kersna ja Kristjan Jõekalda järel ning 2007. aastal Vahur Kersna järel teise koha. Ta on õppinud moekunstnikuks ja disaininud Sangarile meestesärke. Võrno kuulus aastatel 2003–2011 Isamaa ja Res Publica Liitu ning oli Riigikogu X koosseisu liige, kuid peatas saadikuvolitused 2003. aastal. Hannes Võrno oli aastatel 2011–2015 Eesti Kaitseväe Teavituskeskuse ülem. Teda on autasustatud kaitseministri ja NATO medalitega rahvusvahelisel sõjalisel missioonil osalemise eest. 2015. aastal pälvis Võrno Kaitseväe eeskujuliku teenistuse risti. Sõjaväeliselt auastmelt on Hannes Võrno kapten. 1976–1984 Rakvere 3. Keskkool 1980–1984 Rakvere Lastemuusikakool 1984–1988 Tartu Kunstikool (kunstiline kujundamine) 1988–1993 Eesti Kunstiakadeemia (moekunst) 1993–1994 Burg Giebichenstein Hochschule für Kunst und Design, Halle, Saksamaa 2005–2006 Kaitseväe Lahingukool 2012 Kõrgem Sõjakool (KVÜÕA) 2013 NATO School Oberammergau, Saksamaa 1991–1992 Majandusministeerium ja Eesti Erastamisagentuur 1994–1995 AS Baltika 1995–1997 reklaamiagentuur Zavod 1996 veebruar-mai Rakvere Teatri asedirektor-majandusjuht 1997–1998 ERA Pank ja kindlustusselts Polaris (pressiesindaja) 1998–2008 TV3 saatejuht ("Kahvel", "Kes tahab saada miljonäriks?") 2003 aastal oli mõned kuud riigikogu liige 2008–2011 Kanal 2 saatejuht ("Tõehetk", "Ilus ja valus", "Hannes Võrno Q", "20 aastat hiljem") 2011–2015 Kaitseväe Staabi ja Sidepataljoni teavituskompanii ülem. 2017–2019 Tallinna Televisiooni saate "Hannes Võrno 33 minutit" saatejuht-toimetaja 2020–2021 Kohtla-Järve Gümnaasiumi ajakirjandus ja meedia õpetaja 1992 kostüümikujundus lühifilmile "Merehaigus", režissöör Rainer Sarnet 1993 kostüümikujundus Tallinnfilmi mängufilmile "Tulivesi", režissöör Hardi Volmer 1995 kostüümikujundus Tallinnfilmi mängufilmile "Minu Leninid", režissöör Hardi Volmer 2009 autobiograafiline raamat "Poisi lugu", kirjastus Petrone Print 2009 maalinäitus "Juulile" Tartu E-Kunstisalongis 2010 klassitsismi tutvustav muusikaline ajalootund teatris Vanemuine. Koos Tarmo Leinatammega, lavastaja Ain Mäeots 2016 autobiograafiline raamat "Missioon", kirjastus Maagiline Ruum 2019 intervjuukogumik "Hannes Võrno 33 kohtumist", kirjastus IlmaPress Blogi: Hannes Võrno FakeBook hannesvorno.blog "Minu Leninid" – Saksa ohvitser, režissöör Hardi Volmer (1997) "Tappev Tartu" – Elmar, režissöör Ilmar Raag (1998) "Heinaloom" – Sikk, režissöör Rao Heidmets (2001) "Jan Uuspõld läheb Tartusse" – Ökotalu peremees, režissöörid Andres Maimik ja Rain Tolk (2007) "Seenelkäik" – Lipnik, režissöör Toomas Hussar (2012) "Kalevipoeg" – BFM filmiosakond: III kursuse töö, Komtuuri hääl (2015) Pärnu Endla "Pidžaama kuuele" – Jean (2004) Hannes Võrno ja Peeter Oja roadshow "Eesti 99" (2015) Hannes Võrno monoetendus "Kuidas iseendaga tülli minna", stand-up teater POINT (2016) Hannes Võrno on Tallinna Toomkooli Nõukogu liige ja Okupatsioonide muuseumi juhatuse liige. Ta kuulub Eesti Jahimeeste Seltsi ja Tallinna Jahtklubisse. Võrno on Tallinna Piiskopliku Toomkoguduse nõukogu liige ja kuulub asendusliikmena koguduse sinodi esindusse. Võrno kuulus aastatel 1999–2009 organisatsiooni Round Table Estonia ning oli selle president 2005–2006. Aastatel 2005–2007 oli Võrno Eesti Reservohvitseride Kogu juhatuse liige. 2002–2011 oli ta IRLi liige. 2017. aasta kohaliku omavalitsuse volikogude valimistel osales ta EKRE Viimsi valla esinumbrina. Ta sai 340 häält ning osutus valituks. Hannes Võrno on abielus. Varasemast kooselust on tal kaks täiskasvanud poega.[viide?] "Mart Normet – Eesti koomiks eesti ajakirjanduses 1990ndatel aastatel". Originaali arhiivikoopia seisuga 23. juuli 2012. Vaadatud 18. märtsil 2019. "Kes? Mis? Kus?" 2006, lk. 445 "Kes? Mis? Kus?" 2008, lk. 430 "Kes? Mis? Kus?" 2006, lk. 446 Madis Filippov (31. oktoober 2011). "Hannes Võrnost sai elukutseline kaitseväelane". Postimees.ee. Sõjaväelise auastme andmine Riigi Teataja, 20. veebruar 2013 EKRE esinumber kohalikel valimistel Viimsis on Hannes Võrno, Postimees, 15. aprill 2017 https://kov2017.valimised.ee/valimistulemus-vald.html#0890 Moelooja Hannes Võrno – back in business Director, oktoober 2004 Hannes Võrno – poiss Rakverest Virumaa Teataja, 17. juuni 2010